**Titan** oli projektin nimi MMOG-lajityypin pelistä (myös MMO), jota kehitti Blizzard Entertainment. Spekulointi pelistä alkoi vuonna 2007. Yhtiö on julkaissut hyvin vähän informaatiota pelistä. Toistaiseksi on vahvistettu vain että peli on täysin uusi konseptitasolla ja se on ollut pelattavissa vuodesta 2011. Toukokuussa 2013 Blizzard kertoi suurista teknologia- ja suunnittelumuutoksista peliin ja siirsi 100:sta työntekijästä 70 muihin projekteihin, kunnes projektin ydinryhmä on saanut muutostyöt tehtyä. 

Peli on peruttu vuonna 2014.

Kehitys
-------

Vuonna 2007 käyttäjät Blizzardin Internet foruumilla spekuloivat että peli oli jo kehityksessä sen jälkeen, kun yhtiö olis julkaissut työpaikkailmoituksia hahmojen ja ympäristöjen kehitykseen osallistuvien taiteilijoiden avoimista paikoista, kuvaillen projektia "seuraavan sukupolven MMO peliksi", joka oli "huippusalainen". Blizzardin yhteisövastaava vahvisti että työpaikkailmoitukset liittyivät julkistamattomaan peliin, joka ei ole lisäosa maailman suosituimmalle MMO-pelille, *World of Warcraftille*. Activision Blizzardin toimitusjohtaja Bobby Kotick, Blizzardin operatiivinen johtaja Paul Sams ja Blizzardin toimitusjohtaja Mike Morhaime kaikki vahvistivat vuonna 2008 että kyseessä oli uusi peli. Luottamuksellinen projektiaikataulu julkistettiin ilman yhtiön hyväksyntää marraskuussa 2011. Se näytti projektin nimeltä *"Titan"* jolle oli annettu julkaisupäivämäärä vuoden 2013 viimeiselle neljännekselle. Blizzardin Kiinan yleismanageri joko erosi tai erotettiin tämän vuodon jälkeen.

Vuoden 2010 Spike Video Game Awards palkintojenjaossa, Blizzardin yhteisperustaja Frank Pearce kertoi peliblogi Destructoidille, että pelistudio oli aloittanut puhumaan uudesta pelistä rekrytointityökaluna.  Morhaime puhui pelistä suurmalkaisesti paneelikeskustelussa vuonna 2011 D.I.C.E. Summit tapahtumassa. Hän sanoi että yhtiön kaikkein kokeneimmat MMO-kehittäjät työskentelivät projektin parissa. Hän selitti että he käyttivät vuosien kokemuksia *World of Warcraft*in parista ja painotti pelaajien yhteistyön tärkeyttä tuntemiensa ihmisten kanssa tuntemattomien sijaan. Morhaime uskoi että World of Warcraft ja Titan, julkistuksessaan, tulevat elämään rinnakkaiseloa MMO-markkinoilla. Hän oli tehnyt samankaltaisen lausunnon jo vuonna 2008 kertoessaan yhdysvaltalaiselle *Wired*-lehdelle, että peli tulisi olemaan niin erilainen, että se ei kilpailisi toisen yhtiön MMO-pelin kanssa.

Maaliskuussa 2011 Sams antoi haastattelun Gamasutralle ja paljasti että peli oli pelattavissa ja kertoi visiosta, jonka mukaan projektin pelin olisi tarkoitus kasvaa vielä 10, 15 tai 20 vuodenkin kuluttua julkistuksestaan ja asettaa uusia ennätyksiä toimialalla. Syyskuuhun 2012 mennessä kehitystiimi oli kasvanut pienistä konseptikehitykseen erikoistuneista tiimeistä yli 100 hengen projektitiimiksi. Blizzardin pelisuunnittelun varatoimitusjohtaja Rob Pardo sanoi että peli oli "keskellä kehitystään tässä vaiheessa."

Lähteet
-------

1. ↑  Blizzard delays unannounced MMO until 2016, resets whole project (exclusive)  28.5.2013. VentureBeat. Viitattu 30.5.2013.
2. ↑  Philip Kollar: Blizzard cancels its next-gen MMO Titan after seven years  23.9.2014. Polygon. Viitattu 10.3.2019.
3. ↑  Blizzard Confirms New MMO In Development  12.12.2007. 1UP.com.  Arkistoitu 30.5.2016. Viitattu 28.2.2011.
4. ↑  Blizzard's next MMOG to have 'more broad appeal'  4.9.2009. GameSpot. Viitattu 28.2.2011.
5. ↑  Blizzard Says New MMO Will Be "Cool, New, And Different"  13.11.2008. 1UP.com.  Arkistoitu 14.6.2016. Viitattu 28.2.2011.
6. ↑  After WoW: Blizzard's Next MMO  10.2.2011. 1UP.com.  Arkistoitu 15.6.2016. Viitattu 28.2.2011.
7. ↑  Q&A: Blizzard CEO Mike Morhaime on DRM, WoW and the Next MMO *Wired*.  26.10.2008. Viitattu 28.2.2011.
8. ↑  Rumor: Blizzard leak reveals 5-year product plan  8.12.2010. ZDNet. Viitattu 28.2.2011.
9. ↑  Following purportedly leaked release schedule, cofounder Frank Pearce says studio has begun talking about title as a recruitment tool.  7.12.2010. GameSpot. Viitattu 28.2.2011.
10. ↑  Blizzard CEO talks new, unannounced title  2011-02. Ars Technica. Viitattu 28.2.2011.
11. ↑  Blizzard: Next MMORPG 'brand new' IP  4.5.2009. GameSpot. Viitattu 28.2.2011.
12. ↑  "Interview: Blizzard COO Sams Says 'Many Years In Front' of WoW", Gamasutra, March 8, 2011.. Luettu 2012-02-16.
13. ↑  Petitte, Omri. "Titan’s team is over 100 people", *PC Gamer*, September 28, 2012. Luettu October 04, 2012.